b'\n_START_ARTICLE_\nJuan Fernando Quintero\n_START_SECTION_\nEnvigado\n_START_PARAGRAPH_\nJuan Fernando Quintero aloitti jalkapalloilun kotimaansa Kolumbian Evigadossa vuonna 2004. H\xc3\xa4n edusti Envigadoa junioritasolla vuoteen 2009 asti, jolloin h\xc3\xa4n siirtyi A-joukkueeseen. Quintero edusti lopulta Envigadoa miesten tasolla vuodet 2009\xe2\x80\x932012, tehden pelaamissaan 43 ottelussa viisi maalia.\n_START_SECTION_\nAtl\xc3\xa9tico Nacional\n_START_PARAGRAPH_\nVuonna 2012 Quintero l\xc3\xa4hti Kolubian huippuseuraan Atl\xc3\xa9tico Nacionaliin, jossa h\xc3\xa4n tosin ehti pelata vain 15 ottelua ennen siirtymist\xc3\xa4\xc3\xa4n lainalle Pescaraan.\n_START_SECTION_\nDelfino Pescara 1936\n_START_PARAGRAPH_\nJuan Fernando Quintero siirtyi Pescaraan kaudeksi 2012\xe2\x80\x932013. H\xc3\xa4n pelasi loistavan alkukauden, kuuluen joukkueen parhaimmistoon. Joukkueena Pescara ei tosin menestynyt, sill\xc3\xa4 se oli koko ajan putoamisviivan alapuolella. Quintero kuitenkin ehti her\xc3\xa4tt\xc3\xa4\xc3\xa4 monien suurseurojen mielenkiinnon, kuten Internazionale Milanon ja Udinese Calcion. H\xc3\xa4n kuitenkin loukkaantui huhtikuun alussa p\xc3\xa4\xc3\xa4tyen kuukauden sairauslomalle.\n_START_SECTION_\nMaajoukkue\n_START_PARAGRAPH_\nJuan Fernando Quintero teki A-maajoukkuedebyyttins\xc3\xa4 vuonna 2012 ottelussa Kamerunia vastaan._NEWLINE_Kolumbian U-20-maajoukkueen p\xc3\xa4\xc3\xa4valmentaja kutsui Quinteron vuoden 2013 Etel\xc3\xa4-Amerikan U-20-vuotiaiden kisoihin 2013. Kolumbia sijoittui kolmanneksi, ja Quintero pelasi loistavan turnauksen, jonka j\xc3\xa4lkeen h\xc3\xa4net valittiin turnauksen arvokkaimmaksi pelaajaksi.\n_START_SECTION_\nPelityyli\n_START_PARAGRAPH_\nJuan Quintero on pelipaikaltaan hy\xc3\xb6kk\xc3\xa4\xc3\xa4v\xc3\xa4 keskikentt\xc3\xa4. H\xc3\xa4n on pelinrakentaja. Eritt\xc3\xa4in teknist\xc3\xa4 Quinteroa on verrattu maanmieheens\xc3\xa4 James Rodr\xc3\xadgueziin, joka on Quinteron tavoin vasenjalkainen. Quintero tunnetaan my\xc3\xb6s loistavista vapaapotkuistaan. H\xc3\xa4n on my\xc3\xb6s vikkel\xc3\xa4 harhauttelija.'